gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3583, del 15-09-1999 (1999/7916)

Informació pública del programa per al desenvolupament de la unitat d'actuació Catarroja-3, de Xàbia.
-----------------------------------------------------------------------------------------------------

### Dades del document

Número de DOGV
:   3583

Data del DOGV
:   15-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7916


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa per al desenvolupament de la unitat d'actuació Catarroja-3, de Xàbia. [1999/Q7916]
  
Jo, Antonio J. Jiménez Clar, notari del Col·legi de València, districte de Dénia, amb residència a Xàbia, done fe:
  
Que he estat requerit per la mercantil Urbanizadora Javiense, SL, domiciliada a Xàbia (Alacant), Príncep d'Astúries, 46, amb el codi d'identificació fiscal B-53322897, per a la protocol·lització d'un programa per al desenvolupament de l'actuació integrada de la unitat d'actuació Catarroja-3, de Xàbia, d'acord amb el procediment de l'article 48 de la Llei 6/1994, de la Generalitat Valenciana, de 15 de novembre. I mitjançant aquest edicte, faig constar:
  
1. Objecte i característiques essencials del programa d'actuació:
  
Programa que té per finalitat la materialització de les determinacions del Pla General d'Ordenació Urbana de Xàbia per al desenvolupament de la unitat d'actuació Catarroja-3, de Xàbia, amb la realització de l'obra necessària per a la urbanització i posterior edificació d'aquesta, acompanyada del projecte de reparcel·lació, projecte d'urbanització i estudi de seguretat social.
  
2. La notaria on es troba dipositada la documentació està situada a Xàbia, carrer de l'Historiador Chabàs, 1, primer. Dins del termini de 20 dies comptats des de la publicació de l'últim anunci, qualsevol persona podrà comparéixer en l'esmentada notaria per tal d'obtenir una còpia o l'exhibició de l'acta.
  
3. Es procedirà a publicar en el periòdic La Verdad i en el Diari Oficial de la Generalitat Valenciana els anuncis a què es refereix l'article 46 de la Llei Reguladora de l'Activitat Urbanística.
  
4. La possibilitat de consultar a la notaria i a l'Ajuntament de Xàbia la documentació dipositada, i la de presentar davant d'aquest últim, per a incorporar-les-hi, tant al·legacions, alternatives tècniques que pretenen competir amb l'exposada al públic, així com proposicions juridicoeconòmiques per a les seues execucions, durant el termini de 20 dies comptats a partir de l'última publicació.
  
I perquè tinga els efectes que pertoquen, lliure aquest edicte.
Diari Oficial de la Generalitat Valenciana


Sumari del DOGV 3478, del 21-04-1999 (1999/3473)

Informació pública de l'aprovació incial del Projecte d'Urbanització de diversos carrers en Brigada 21 i el compte detallat de liquidació de les quotes d'urbanització.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3473


Organisme emissor
:   Ajuntament de l'Olleria

Tipus de document
:   Anunci

Informació pública de l'aprovació incial del Projecte d'Urbanització de diversos carrers en Brigada 21 i el compte detallat de liquidació de les quotes d'urbanització. [1999/M3473]
  
Pel Decret d'Alcaldia de data 22 de març de 1999 s'ha resolt aprovar, amb caràcter inicial, el projecte de les obres públiques d'urbanització dels carrers de Llevant, Santa Irene (tram vell), Santa Irene (tram nou), Gandia (tram nou), Pío Baroja (tram nou), Pío Baroja (tram vell), promogut d'ofici per l'Ajuntament de l'Olleria i redactat per l'arquitecte municipal senyor José M. Espí Sánchez, i per l'enginyer tècnic municipal, senyor Salvador Fenollar Montaner, per un pressupost total de 94.006.220 pessetes, així com el compte detallat de liquidació corresponent a les quotes d'urbanització que s'aplicaran per al finançament de les dites obres.
  
En compliment del que disposen els articles 34, 53, 59,4 a) i 72.1 a) de la Llei 6/1994, de 15 de novembre, de la Generalitat, Reguladora de l'Activitat Urbanística se sotmet l'expedient a informació pública per termini de 20 dies, durant els quals els interessats podran examinar l'expedient i presentar-hi les reclamacions i els suggeriments que estimen oportuns.
  
Cosa que es fa pública en compliment del que ha ordenat l'Alcaldia.
Diari Oficial de la Generalitat Valenciana


Sumari del DOGV 3460, del 24-03-1999 (1999/1715)

Informació pública de la modificació d'estatuts del Sindicato de Trabajadores Independientes de Comercio de la Comunidad Autónoma Valenciana FETICO-LEVANTE.
------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1715


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública de la modificació d'estatuts del Sindicato de Trabajadores Independientes de Comercio de la Comunidad Autónoma Valenciana FETICO-LEVANTE. [1999/L1715]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la indicada normativa, es fa públic que ha sigut depositada davant esta oficina pública, adscrita a la Direcció General de Treball, la certificació referent a l'acta de modificació d'estatuts de l'organització sindical denominada Sindicato de Trabajadores Independientes de Comercio de la Comunidad Autónoma Valenciana FETICO-LEVANTE, que fou aprovada en congrés regional realitzat el dia 31 de maig de 1998.
  
La indicada modificació consistix a redactar novament els seus estatuts.
  
Firmen l'acta el senyor Antonio J. Carratalá García i la senyora Esther Blat Mira.
Diari Oficial de la Generalitat Valenciana


Sumari del DOGV 3503, del 26-05-1999 (1999/3955)

Expedient número 60/1999. Adjudicació del subministrament de material fungible d'esterilització.
------------------------------------------------------------------------------------------------

### Dades del document

Número de DOGV
:   3503

Data del DOGV
:   26-05-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/3955


Organisme emissor
:   Conselleria de Sanitat

Tipus de document
:   Anunci

Expedient número 60/1999. Adjudicació del subministrament de material fungible d'esterilització. [1999/S3955]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Lluís Alcanyís. Carretera Xàtiva - Silla, km 2, 46110 Xàtiva. Telèfon 72 010 96 93, fax 96 228 95 72.
  
c) Número d'expedient: 60/1999.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de material fungible d'esterilització.
  
c) Lot: 5
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.412, de 14 de gener de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: onze milions cent cinquanta-nou mil vuit-centes quaranta (28.592.082) pessetes (67.071,99 euros).
  
5. Adjudicació
  
a) Data: 20 d'abril de 1999.
  
Contractistes:
  
Lots: 1-2 Soplaril, SA 4.826.800 pessetes
  
 (29.009,65 euros)
  
Lot : 3 3M España 1.564.906 pessetes
  
 (9.405,27 euros)
  
Lot : 5 B.Braun Surgical 192.000 pessetes
  
 (1.153,94 euros)
  
Lot : 4 Desert
  
c) Nacionalitat: espanyola.
  
d) Import d'adjudicació: sis milions cinc-centes vuitanta-tres mil set-centes sis (6.583.706) pessetes (39.568,87 euros).
Diari Oficial de la Generalitat Valenciana


Sumari del DOGV 3450, del 09-03-1999 (1999/1782)

Informació pública de l'aprovació definitiva del Projecte corregit d'urbanització del carrer de l'Alba.
-------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1782


Organisme emissor
:   Ajuntament de Paterna

Tipus de document
:   Anunci

Informació pública de l'aprovació definitiva del Projecte corregit d'urbanització del carrer de l'Alba. [1999/S1782]
  
La Comissió de Govern, en la sessió celebrada el passat dia 15 de gener de 1999, va acordar aprovar definitivament el Projecte corregit d'urbanització del carrer de l'Alba, redactat per l'arquitecte municipal, el senyor José Luis Pastor Bono, amb un pressupost que puja a 7.546.236 pessetes (IVA inclòs).
  
Cosa que es publica perquè se'n prenga coneixement i als efectes que pertoquen en compliment de la legislació vigent.
Diari Oficial de la Generalitat Valenciana


Sumari del DOGV 3452, del 11-03-1999 (1999/1430)

Informació pública de l’expedient de requeriment de subrogació número V-RS-23/1997. Notificació.
------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1430


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de l'expedient de requeriment de subrogació número V-RS-23/1997. Notificació. [1999/S1430]
  
En compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquesta es notifica a les persones interessades que s'indiquen a continuació, que s'ha incoat expedient de requeriment de comunicació de subrogació, con advertència de resolució de contracte en cas contrari.
  
- Expedient número 23/1997, adreçat als hereus de la senyora Leonor Gorriz Esteban.
  
- Dades de l'adjudicatari:
  
Cognoms: Gorriz Esteban. Nom: Leonor
  
Data de la defunció: 27.03.97
  
- Dades de l'habitatge:
  
Codi de l'habitatge: 002439825218
  
Domicili: carrer Azorín, 12, 14ª
  
Població: Port de Sagunt Província: València
  
Règim de cessió: arrendament
  
Data del contracte: 14.03.95
  
S'ha resolt el contracte de arrendament per defunció en relació amb l'adjudicatari més amunt indicat.
  
Atés que, per al contracte de arrendament de habitatges, l'article 16 de la Llei d'Arrendaments Urbans de 1.994, estableix el dret de determinades persones (cònjuge, descendents, ascendents i germans) de subrogar-se, amb el compliment de determinats requisits, en els drets i les obligacions de l'arrendament, a la defunció de l'inquilí.
  
I que el número 3 del referit article estableix que, entre d'altres requisits per a subrogar-se, les mencionades persones han de notificar-ho fefaentment a l'arrendador.
  
Vist que, transcorreguts 3 mesos des de la mort de l'interessat, no s'ha notificat a l'arrendador, per cap dels possibles interessats, voluntat i requisits de subrogació, i que, en l'esmenat article 16 de la Llei d'Arrendaments Urbans, en el punt 3, estableix en aquest cas la extinció del arrendament, se li notifica que el contracte ha segut resolt, i s'haurà de procedir seguidament al llançament de tantes persones, mobles i efectes com pogueren estar ocupant-lo, i requerir, mitjançant aquesta resolució, les persones interessades en aquest sentit.
  
En el cas que no es complisca el que s'ha exposat anteriorment, es procedirà forçosament al desallotjament d'aquests, amb la corresponent autorització judicial d'entrada, ja que el llançament serà executat per l'Institut Valencià d'Habitatge, que designarà la persona que l'haurà de dur a efecte, i demanarà, si és necessari, l'ajuda dels agents de l'autoritat.
  
València, 25 de gener de 1999.- El director d'Administració de Patrimoni: Matías Ruiz Peñalver.
Diari Oficial de la Generalitat Valenciana


Sumari del DOGV 3535, del 09-07-1999 (1999/5931)

Informació pública del Programa d'Actuació Integrada de la Unitat d'Execució número 69 del Sòl Urbà i del Projecte d'Urbanització.
----------------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5931


Organisme emissor
:   Ajuntament de Vila-real

Tipus de document
:   Anunci

Informació pública del Programa d'Actuació Integrada de la Unitat d'Execució número 69 del Sòl Urbà i del Projecte d'Urbanització. [1999/F5931]
  
Aquesta Alcaldia Presidència, mitjançant la Resolució de data 10 de juny de 1999, va resoldre sotmetre a informació pública, durant el termini de 20 dies hàbils, mitjançant la publicació en el Diari Oficial de la Generalitat Valenciana i en un diari d'informació general editat a la Comunitat Valenciana, i després d'haver remés l'avís als interessats afectats, la proposta de Programa per al Desenvolupament de l'Actuació Integrada de la Unitat d'Execució número 69 del Sòl Urbà i del Projecte d'Urbanització, redactada pels arquitectes José Garrido Pérez i Ángel Abad Melis i promoguda per la mercantil Esmalglass, SA; i s'assenyala que la proposant ha sol·licitat acollir-se al règim d'adjudicació preferent.
  
Durant aquest termini, comptador des de l'endemà de la publicació en el Diari Oficial de la Generalitat Valenciana, es podrà consultar l'expedient a la Secretaria d'aquest ajuntament (Secció d'Urbanisme), i presentar-hi al·legacions i/o alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Aquests terminis quedaran prorrogats per 20 dies si durant els 10 primers d'informació pública alguna persona es compromet a presentar una alternativa tècnica substancialment distinta a la inicial, i prestara caució d'això en la quantia que es determine.
  
L'acte d'obertura de pliques tindrà lloc a l'Ajuntament de Vila-real l'endemà hàbil a la conclusió del termini per a presentar-les, tret que aquest dia siga dissabte; en aquest cas s'haurà d'entendre dia hàbil l'immediatament posterior.
Diari Oficial de la Generalitat Valenciana


Sumari del DOGV 3460, del 24-03-1999 (1999/2477)

CORRECCIÓ d'errades de l'Ordre de 4 de febrer de 1999, del conseller de Sanitat, per la qual dicta normes per a l'organització i la gestió en matèria de formació continuada de les professions sanitàries.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/2477


Data del document
:   24-03-1999

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * formació en el lloc de treball
    * reciclatge professional
    * professió sanitària
    * legislació

CORRECCIÓ d'errades de l'Ordre de 4 de febrer de 1999, del conseller de Sanitat, per la qual dicta normes per a l'organització i la gestió en matèria de formació continuada de les professions sanitàries. [1999/L2477]
  
S'ha observat una errada en l'Ordre de 4 de febrer de 1999, del conseller de Sanitat, per la qual dicta normes per a l'organització i la gestió en matèria de formació continuada de les professions sanitàries, que va aparéixer publicada en el Diari Oficial de la Generalitat Valenciana número 3.450, de 9 de març de 1999.
  
Per això, cal corregir el text com s'indica a continuació:
Diari Oficial de la Generalitat Valenciana


Sumari del DOGV 3491, del 10-05-1999 (1999/3266)

Recurs contenciós administratiu número 02/1922/1998.
----------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/3266


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1922/1998. [1999/Q3266]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Antonia Concepción Alamo Álvarez ha interposat un recurs contenciós administratiu, amb el número 02/1922/1998, contra la Resolució de data 6 d'abril de 1998, del director general de Personal, de la Conselleria de Cultura, Educació i Ciència, sobre el cessament en el lloc de treball.
  
Lo que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3449, del 08-03-1999 (1999/1139)

RESOLUCIÓ de 18 de gener de 1999, del secretari general de la Conselleria de Sanitat, que sotmet a informació pública l'expedient d'acreditació de la Clínica Benidorm de Benidorm (Alacant) per fer implantacions de teixit ossi i tendinós.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1139


Data del document
:   18-01-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Benidorm
    * trasplantament d'òrgans
    * control sanitari
    * establiment hospitalari

RESOLUCIÓ de 18 de gener de 1999, del secretari general de la Conselleria de Sanitat, que sotmet a informació pública l'expedient d'acreditació de la Clínica Benidorm de Benidorm (Alacant) per fer implantacions de teixit ossi i tendinós. [1999/X1139]
  
En aquesta Secretaria General de la Conselleria de Sanitat de la Generalitat Valenciana s'instrueix l'expedient, promogut pel senyor Ángel Gómez, com a director de la Clínica Benidorm, per a l'acreditació d'aquest centre, situat a Benidorm (Alacant), per fer implantacions de teixit ossi i tendinós.
  
Segons preveu l'article 10 de l'Ordre de 10 d'abril de 1989 d'aquesta Conselleria (Diari Oficial de la Generalitat Valenciana núm. 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant vint dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Unitat de Recursos Sanitaris d'aquesta Secretaria General, situat a València, carrer Rodríguez Fornos, 4, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3448, del 05-03-1999 (1999/1028)

Exposició pública de l'estudi d'impacte ambiental, expedient número 482/3212-PAP. Construcció de camí rural en el terme municipal de Finestrat.
-----------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/1028


Organisme emissor
:   Conselleria de Medi Ambient

Tipus de document
:   Anunci

Exposició pública de l'estudi d'impacte ambiental, expedient número 482/2738-ZFL. Construcció de camí rural en el terme municipal de Finestrat. [1999/S1028]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 36/1997, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: construcció de camí rural al terme municipal de Finestrat.
  
Expedient: 482/1998 - AIA.
  
Terme municipal: Finestrat (Alacant).
  
Promotora: Natividad Llorca Martínez.
  
Lloc: Conselleria de Medi Ambient, carrer de l'Arquitecte Alfaro, 39, 46533 València i Ajuntament de Finestrat.
  
Període: Trenta dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3441, del 24-02-1999 (1999/948)

RESOLUCIÓ d’11 de gener de 1999, de la Universitat de València, per la qual nomena, en virtut de concurs, el senyor Salvador Pons Bordería, professor titular d’escola universitària de l’àrea de coneixement de Llengua Espanyola.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/948


Organisme emissor
:   Universitat de València

Tipus de document
:   Resolució

RESOLUCIÓ d'11 de gener de 1999, de la Universitat de València, per la qual nomena, en virtut de concurs, el senyor Salvador Pons Bordería, professor titular d'escola universitària de l'àrea de coneixement de Llengua Espanyola. [1999/S948]
  
D'acord amb la proposta formulada per la Comissió constituïda, per jutjar el concurs convocat per resolució de la Universitat de València de 5 de febrer de 1998 (BOE de 21 de febrer de 1998), per a la provisió de la plaça de professor titular d'escola universitària (concurs número 95/1998), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/1984 de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Salvador Pons Bordería, professor titular d'escola universitària en l'àrea de coneixement de Llengua Espanyola adscrita al Departament de Filologia Espanyola.
  
València, 11 de gener de 1999.- El rector: Pedro Ruiz Torres.